Blærebetændelse
Denne pjece er til dig, som har blærebetændelse (urinvejsinfektion)
– eller som gerne vil forebygge.

Du kan have blærebetændelse hvis:
· Du skal tisse ofte
· Det svier eller gør ondt, når du tisser
· Du har svært ved at holde dig
· Du har feber
· Du har ondt i ryg/nyreregion
Husk: Kontakt altid  læge ved mistanke om blærebetændelse.

Hvorfor får man blærebetændelse:
· Der kommer bakterier i blæren
· Du holder dig for længe 
· Du tømmer ikke blæren helt 
· For piger: Tørrer du dig bagfra og fremad, kan tarmbakterier komme til blæren
· Andre årsager kan være forstoppelse, som gør det sværere at tømme blæren.

Hvordan tages urinprøve (midtstråleurin)
· Vask dig omkring urinrøret
· Start med at tisse – den første urin skal ikke samles
· Tag prøven midt i strålen i sterilt uringlas
· Tis færdigt på toilettet
· Opbevar prøven køligt (evt. i pose i køleskabet)
· Aflever til aftalt sted
Hvordan kan man forebygge blærebetændelse:
· Drik rigelig med væske i løbet af dagen 
· Giv dig god tid på toilettet
· Du skal ikke holde dig
· Tis regelmæssigt, min. hver 3. time
·  Giv dig god tid på toilettet
· Tøm blæren helt – tis 2 gange i træk
· Skift vådt tøj, hvis du har uheld 
· Sørg for afføring dagligt på toilettet
· For piger: Tør dig forfra og bagud
· Husk god håndhygiejne
· Klæd dig varmt på
Hvis du får
·  Feber
·  Smerter i ryg/nyreregionen
· Meget ondt når du tisser
Så skal du kontakte læge/ vagtlæge - eller hvis du har fået åben indlæggelse - det nummer du har fået udleveret.

